|  |
| --- |
| *Timski pristop pri spodbujanju sodelovalnega učenja in vrstniške učne pomoči* *ŠIPK projekt, Univerza v Ljubljani, Pedagoška fakulteta* |
| **PREČKAJ REKO** |
| **Ciljna skupina:** učenci I. in II. triletja |
| **Cilji aktivnosti:** * Učenci s sodelovanjem in medsebojno pomočjo dosežejo skupni cilj: prečkajo reko.
 |
| **Pripomočki:** * Nekaj, s čimer boste omejili prostor (npr. lepilni trak za beljenje).
 |
| **Navodilo/utemeljitev za učitelje:**Igra je namenjena vsaj dvema in največ petim učencem. Manjša kot je skupina, bolj je igra zahtevna. Omejimo prostor, ki naj bo dolg med 5 in 10 metrov (lahko je tudi daljši, če tako želite). Cilj skupine je, da prečkajo reko, to pa storijo tako, da se postavijo za začetno črto, uležejo se na tla, en član poleg drugega in ves čas dotikajo. Ni važno, ali se uležejo pravokotno ali vzporedno k začetni črti, pomembno je le, da se udeleženci igre s sosednjimi udeleženci med seboj ves čas dotikajo z glavami ali z nogami in da ležijo. Ne smejo se prijeti za roke. Če se med poskusom prečkanja reke nekje prekine stik učencev, morajo na začetek in poiskati novo strategijo, kako prečkati reko. |
| **Navodilo/utemeljitev za starše:** Igra je namenjena vsaj dvema in največ petim otrokom. Z otrokom se lahko igrate tudi starši ali druge osebe iz gospodinjstva. Manjša kot je skupina, bolj je igra zahtevna. Omejimo prostor, ki naj bo dolg med 5 in 10 metrov (lahko je tudi daljši, če tako želite). Cilj skupine je, da prečkajo reko, to pa storijo tako, da se postavijo za začetno črto, uležejo se na tla, en član poleg drugega in se ves čas dotikajo. Ni pomembno ali se uležejo pravokotno ali vzporedno k začetni črti, pomembno je le, da se udeleženci igre s sosednjimi udeleženci med seboj ves čas dotikajo z glavami ali z nogami in da ležijo. Ne smejo se prijeti za roke. Če se med poskusom prečkanja reke nekje prekine stik otrok, morajo na začetek in poiskati nov način, kako prečkati reko. Dobro je, da ena odrasla oseba (ali otrok, ki se ne igra) nadzoruje, če se je ''veriga'' pretrgala. S to dejavnostjo bodo otroci med seboj sodelovali, si izmenjavali ideje, si pomagali. |
| **Navodilo za učence***:* Igrate se lahko vsaj dva in največ pet otrok. Manjša kot je skupina, bolj je igra zahtevna. Z lepilnim trakom omejite prostor po dolžini, ki naj bo dolg med 5 in 10 metrov. Vaš cilj je, da se uležete na tla za začetno črto, en član poleg drugega (ni važno ali pravokotno ali vzporedno na začetno črto), se med seboj ves čas dotikate z nogami ali glavami (ne smete se držati za roke) in se prebijete do končne črte. Če se med poskusom prečkanja reke nekje prekine dotikanje, potem mora celotna skupina na začetek in poiskati nov način, kako prečkati reko. Nekdo, ki ne sodeluje v igri naj vas gleda, da bo videl, če se bo vaša ''veriga'' pretrgala. |
| **Potek aktivnosti:**1. Začrtajte začetno in končno črto.
2. Uležite se na tla in poiščite način, kako se boste sosedje med seboj dotikali z glavami ali nogami.
3. Poskusite prečkati reko.
4. Če vam ne uspe, pojdite na začetek in poiščite nov način, kako bi jo lahko prečkali.
 |